《送盛仲交还秣陵》
明代·王逢年

盛生东出关，白下桃花满。
相逢南阳田，目寄孤云远。
君归江国正鸣鸠，草绿空矶燕子愁。
与尔期登雨花阁，六朝何处楚江流。

作者简介：明苏州府昆山人，字舜华，初名治，字明佐，号玄阳山人。诸生。负才傲世，应试作文，多用古文奇字，被黜。入京师谒父执，代拟书札，以有所改窜，不辞而去。淮阴鲁道徒步追之逆旅，资之以归，辑其诗为《海岱集》，王世贞作序，盛相推挹。而逢年每指摘王诗，谓为俗调。世贞怒而排之，则更自负。年八十，无病而逝。有《天禄阁外典》。